cyanic-selkie/wikianc huggingface dataset:
Cuthbert Mayne
Tidlig liv
Cuthbert ble født i Youlston i North Devon. Han ble oppdratt av sin onkel, som var en skismatisk, anglikansk prest, og fikk etterhvert en presteutdannelse i Barnstaple. Bare 17 år gammel fikk han tildelt sognet Huntshaw, og ett eller to år senere ble han ordinert.
Onkelen sendte ham så til Oxford, hvor han først studerte ved St. Alban's Hall og senere ved Merton College. Han ble så knyttet til St. John's College, hvor han ble kjent med Gregory Martin og Edmund Campion. Sistnevnte var fortsatt protestant, men var på vei til å konvertere til katolisismen. De to hadde stor innflytelse på Mayne, og han ble overbevist om at han burde konvertere. Samtidig var han redd for å miste sitt embete og inntekt, og holdt derfor igjen.
Martin og Campion reiste til Douai og studerte ved presteseminaret Det engelske kollegiet i Douai. De sendte flere brev til Mayne hvor de oppfordret ham til å slutte seg til dem. I 1570 fikk biskopen av London fatt i et av brevene, kort tid etter at Mayne hadde tatt sin mastergrad. En underherold ble sendt til Oxford med arrestordre på alle som var nevnt i breve. Mayne slapp unna fordi han tilfeldigvis var bortreist. Med dette var det ikke lenger noen grunn til å nøle med å konvertere.
Katolsk prest
I 1573 ble han tatt opp i Den katolske kirke ved kollegiet i Douai. Han ble ordinert i 1575, og tok en bachelorgrad i teologi i 1576.
I april 1576 ble Mayne sendt til England sammen med John Paine. Han var den femtende presten som ble sendt fra Douai. På dette tidspunktet var forfølgelsen av katolske prester i England hard, og det var forventet av de fleste som reiste over ville ende som martyrer. Mayne ble sendt til Francis Tregians gods i Probus i Cornwall. Offisielt var han gårdsforvalter, men har virket som prest for recusantene i området. Ettersom virksomheten foregikk i hemmelighet er det lite som er kjent om den.
8. juni 1577 ankom Richard Grenville med hundre bevæpnede menn og arresterte de fleste på Tregians gods, inkludert Mayne. Han hadde et Agnus Dei i voks rundt halsen, noe som gjorde det klart at han var katolikk, og han ble derfor fengslet i Launceston Castle hvor det ble klart for myndighetene at han var prest.
Saken mot Mayne var den første som ble ført mot en sekularprest i England; tidligere saker hadde blitt ført mot ordensprester. Bevisene som ble fremlagt var indisier og vitnemål av tvilsom karakter. Grenville skal derfor ha presset og truet juryen for å sikre en fellende dom. Kun en straffeutmåling var aktuell, hengning, trekking og kvartering. Mayne var det første sekularpresten som døde som martyr i forbindelse med Den engelske reformasjonen. Tidligere sekularprester som hadde blitt arrestert hadde fått mildere straff, fordi man skilte mellom de såkalte «marianske prester», som var ordinert under Maria Tudor, og de som var utdannet i utlandet. Sistnevnte kategori ble regnet som farligere, og de ble derfor behandlet som høyforrædere. En av dommerne, Jeffrey, var misfornøyd med prosessen, og sendte en rapport til geheimerådet hvor han krevde ny behandling. De andre dommerne delte en del av hans innvendinger, men støttet ikke kravet om ny sak fullt ut.
Geheimerådet bestemte av henrettelsen skulle gjennomføres «til skrekk for papistene». Mayne fikk, som det var vanlig i slike saker, dagen før henrettelsen et tilbud om å anerkjenne monarkens overhøyhet over kirken i England. Han bad om en Bibel, og man trodde antagelig at han ville sverge eden. Men Mayne kysset Bibelen og uttalte: «Dronningen har aldri vært og skal aldri bli overhode for kirken i England». 30. november 1577 ble han trukket på en slede til markedsplassen i Launceston. I strid med vanlig skikk fikk han ikke si noen siste ord til folkemengden. Rett før henrettelsen ble han oppfordret til å angi Tregian og hans svoger John Arundell, men nektet å gjøre dette. Han ble så hengt, og skåret ned før han døde. Deretter ble buken sprettet opp og tarmene trukket ut, før han ble partert.
Helgen
Mayne ble regnet som helgen kort etter sin død, men ble ikke formelt kanonisert før 25. oktober 1970, da pave Paul VI helligkåret de førti martyrer fra England og Wales.
Han hadde opprinnelig minnedag på dødsdagen 30. november, men feires nå i gruppen av martyrer den 25. oktober. Den gamle merkedagen kan feires som individuell minnedag på steder som har en spesiell tilknytning til Mayne.
Hodeskallen er bevart som relikvie i karmelittklosteret i Lanherne i Cornwall. I Ashmolean Museum i Oxford finner man et samtidig portrett av Mayne. På presteseminaret Allen Hall, som er en fortsettelse av kollegiet i Douai, æres han som en av seminarets martyrer.
Det sentrale musikkonservatorium i Beijing
Det sentrale musikkonservatorium i Beijing (forenklet kinesisk: 中央音乐学院; tradisjonell kinesisk : 中央音樂學院; pinyin: Zhōngyāng yīnyuè xuéyuàn) eller Det nasjonale musikkonservatorium, grunnlagt i Beijing i 1950, er den fremste skole for klassisk musikk i Folkerepublikken Kina.
Den ble opprettet primært for vestlig klassisk musikk men underviser også i tradisjonell og klassisk kinesisk musikk.
Det må ikke forveksles med Kinas musikkonservatorium (opprettet 1964), likeså i Beijing, som er dedisert utelukkende til den klassiske kinesiske musikk og kinesiske instrumenter.
Harøy skule
Harøy skole (Harøy skule) er en offentlig barne- og ungdomsskole på Harøya i Ålesund kommune. Skolens er øyas eneste skole og har om lag 167 elever fordelt på 10 klassetrinn (1. Januar 2018). Skolen har en gymsal som også benyttes som samfunnshus. Skolen består av to bygninger, en barneskole som ble åpnet i 1954 og en ungdomsskole åpnet i 1970
Ambassadør
Ambassadør eller sendemann er et statsoverhodes utsending, vanligvis ansatt på en ambassade. Ambassadører som ikke leder en utenriksstasjon, men har særlig oppdrag kalles ambassadør en mission spéciale. Frem til 1942 var det bare stormakters representanter til andre stormakter som kunne kalle seg ambassadør. Stormakters representanter til andre stater og andre staters representanter ble kalt minister. Det finnes også ambassadører ved FN, NATO og andre internasjonale organisasjoner. Ambassadørens jobb er å ivareta sin nasjons interesser i det landet eller de land vedkommende er utsendt til. Ofte omfatter dette kulturutvekslinger og politiske og økonomiske oppgaver. Ambassadører kan ha bakgrunn som karrierediplomat så vel som politiker.
Norske ambassadører
I 1977 hadde Norge 44 utsendte diplomater med ambassadørs rang.
Torkel Halvorsen Aschehoug
Torkel Halvorsen Aschehoug (født 27. juni 1822 i Idd i Smaalenenes amt, død 20. januar 1909 i Kristiania) var en fremtredende norsk rettsfilosof, sosialøkonom og politiker. Han var professor i rettsvitenskap, statsøkonomi og statistikk og leverte et betydelig vitenskapelig og rettsteoretisk forfatterskap. Han var i årene 1868-1882 stortingsrepresentant og spilte en betydelig rolle i striden om innføringen av parlamentarismen.
Bakgrunn, utdannelse
Torkel Halvorsen Aschehoug var sønn av presten og stortingsrepresentanten Halvor Aschehoug. Han tok eksamen fra Fredrikshalds skole i 1839 og ble cand. jur. i 1844. I år 1846 blet han universitetsstipendiat i statsøkonomi og statistikk; han la da ut på studiereise til England og Sverige.
Karriere
Han ble i 1852 lektor i rettsvitenskap ved universitetet i Christiania, og fra 1862 til 1889 professor i det samme. Han forsket på norsk rettshistorie og skrev de grunnleggende verkene Norges offentlige ret og Norges nuværende statsforfatning. Ellers skrev han om rettsteoretiske emner og om statsøkonomi.
Ascheoug var medlem av en rekke kongelige kommisjoner; om husmannsvesenet i 1852, pensjonsstellet i 1852, fattigstellet på landsbygden i 1853, maltavgiften i 1857, skattestellet i 1861, særeieloven i 1871, og av den skandinaviske myntkommisjon. Han var formann i 1872 av kommisjonen om penge-, mynt- og banklovgivingen og 1879-80 av tollkommisjonen, samt 1882 om rettsforholdene mellom naboeiendommer.
Som Stortingsmann markerte han seg som en ledende konservativ politiker. Han representerte kretsen Christiania, Hønefoss og Kongsvinger fra 1868 til 1882. På alle tingsamlingene var han medlem av Lagtinget. I 1868-69 var han formann i justiskomite nr 1. I 1871-82 var han medlem av konstitusjonskomiteen, 1874-80 av valgkomiteen og 1874-79 av fullmaktskomiteen. Videre var han 1874 medlem av jernbanekomiteen, 1875-77 av stemmerettskomiteen og 1875-82 av skattekomiteen. Han var også medlem av utvidede budsjettkomiteer i 1878 og 1881, samt av traktatkomiteen i 1882.
I tiden fram mot innføringen av parlamentarismen i 1884 var han den konservative fløyens talsmann. Han stilte seg imidlertid ikke avvisende til parlamentarismen. Men han mente at for å sikre den maktfordelingen som var gitt i Grunnloven, måtte en med en parlamentarisk statskikk styrke kongemakten. Kongen måtte få absolutt veto, rett til å oppløse Stortinget og rett til å skrive ut nyvalg. Videre mente han at grunnlovsmessigheten av de lover som Stortinget vedtok, måtte kunne etterprøves rettslig.
I sine økonomiske skrifter var han påvirket av den tyske historiske skolen – som senere havnet i en «metodestrid» med den østerrikske økonomiske skolen med Carl Menger i spissen. Aschehoug var senere også påvirket av den engelske økonomen Alfred Marshall. I sin politiske orientering var han sterkt inspirert av den tyske konservative reformisten Adolph Wagner, som var en av hovedarkitektene bak Bismarcks velferdsstat.
Heder
Aschehoug ble innvalgt i 1890 som medlem av Det kongelige svenske vitenskapsakademiet. Kongen utnevnte 21. januar 1895 han til storkors av St. Olavs Orden.
Paula Cândido
Paula Cândido er en kommune i delstaten Minas Gerais i sørøstregionen av Brasil.
Lofossen kraftverk
Lofossen kraftverk var et vannkraftverk i Loa i Melhus kommune i Trøndelag.
Kraftverket utnyttet fallet fra reguleringsmagasinet Benna. Loa er en del av Gaulavassdraget. Kraftverket startet produksjonen i 1914. Det er nedlagt.
Eier var TrønderEnergi.
Talamancaspråk
Talamancaspråk er ei grein i undergruppe A av den chibchanske språkfamilien. Den har fått navnet sitt fordi disse språka hovedsakelig stammer fra kantonen Talamanca sørøst i Costa Rica.
Språkgruppa utgjøres av de følgende språka:
Lynn Williams (friidrettsutøver)
Lynn Williams (født 11. juli 1960 i Regina, Saskatchewan) er en canadisk tidligere mellomdistanseløper som hovedsakelig konkurrerte på 3000 meter.
Karrierens desiderte høydepunkt var bronsemedaljen fra distansen i OL 1984 i Los Angeles. Fire år senere kom hun på femteplass på 1500 meter i OL i Seoul.
Goldie Hawn
Goldie Jeanne Hawn (født 21. november 1945 i Washington, D.C., i USA) er en amerikansk skuespiller, produsent og sanger. For sin rolle som Toni Simmons i filmen Kaktusblomsten mottok hun en Oscar for beste kvinnelige birolle i 1969.
Datteren Kate Hudson er også en Oscar-nominert skuespillerinne. Sønnen Oliver Hudson er også TV- og filmskuespiller.
Karriere
Hawn begynte tidlig med ballett og stepping. Hun hadde sin scenedebut som Julie i Romeo og Julie i 1961 og debuterte som profesjonell danser i Can-Can i 1964.
I 1967–68 hadde hun en rolle i tv-komedieserien Good Morning, World. Senere gjorde hun seg bemerket som en av de faste aktørene i sketsjshowet Rowan & Martin's Laugh-In, hvor hun gjerne framstilte en knisende blondine. Dette tok hun med seg videre i tre spillefilmer rundt 1970: Butterflies are Free, There's a Girl in My Soup og Kaktusblomsten. For den sistnevnte, der hun spilte mot Walter Matthau og Ingrid Bergman, fikk hun en birolle-Oscar.
På 1970- og 1980-tallet spilte Hawn inn en rekke filmer og ble en populær komiker. For tittelrollen i Menig Benjamin ble hun nominert til Oscar. Etterhvert ble det mer stille rundt henne, men hun gjorde suksess i filmene Døden kler henne (1992) og Førstekoneklubben (1996). I sistnevnte bidro hun også med å synge Lesley Gores «You Don't Own Me».
I 1997 regisserte Hawn tv-filmen Hope.
I 2005 utgav hun selvbiografien A Lotus Grows in the Mud.
Biografi
Hawn har to barn fra sitt ekteskap nr. to (med Bill Hudson fra 1976 til 1980), Oliver og Kate Hudson, som begge er skuespillere. Fra 1982 har Hawn vært sammen med skuespiller Kurt Russell. De har ett barn sammen.
Hawn er praktiserende buddhist og besøker India årlig.
Hortens Skøiteklub
Hortens Skøiteklub (stiftet 23. mars 1911, men opprettet og var aktiv fra 1891 ) er et særidrettslag for hurtigløp på skøyter i Horten og omegn. Skøyteklubben er medlem av NIF gjennom Vestfold Idrettskrets, og Norges Skøyteforbund gjennom Vestfold Skøytekrets. Som skøyteklubb hjemmehørende i Horten kommune er de også medlem av Horten idrettsråd.
Skøyteklubbens hjemmebane har ikke vært islagt siden 1994.
Rekrutteringen skjer i hovedsak fra nærområdet.
Arrangement
Klubben har vært arrangør av flere nasjonale seniormesterskap:
I tillegg til dette har de også arrangert norgesmesterskap for juniorer:
Kjente løpere
Se også Kategori:Skøyteløpere for Hortens Skøiteklub.
Klubbrekorder
Menn
500m Geir Dåstøl		 38,9	Heerenveen	21.3.1989
1000m Trond Dahl Hansen	1.19,3	Heerenveen	14.3.1988
1500m Geir Dåstøl 	2.04,4	Heerenveen	20.3.1989
3000m Rune Aslesen	4.25,76	Heerenveen	10.3.1988
10000m Olav Langeland	      16.17,94 Salt Lake	02.3.2011
Damer
1000m Siw Sviggum      	1.28,64  Savalen       29.12.1990
1500m Siw Sviggum      	2.16,02  Berlin S      23.11.1991
3000m Siw Sviggum      	4.48,80  Savalen       29.12.1990
5000m Siw Sviggum      	8.27,09  Savalen       30.12.1990
Eksterne lenker
Kunstisprosjekt i Horten:
Henning Skilag
Henning Skilag er et norsk skilag fra Henning i Steinkjer i Trøndelag.
I 1991 fikk Henning Idrettslag sin første verdensmester da Terje Langli vant VM-gull på 10 km klassisk. I 2005 opplevde klubben å få to juniorverdensmestre på samme dag, da både Marte Elden og Petter Northug jr vant jaktstarten under junior-VM.
I 1987 tok Henning Idrettslag sin første medalje i NM-stafett, da trioen Kay Pedersen, Stig Ditløv og Terje Langli gikk inn til sølv bak Øyer IL. Klubben tok sølv i NM-stafetten både i 1990 og 1995. I 1989 vant Terje Langli klubbens første NM-tittel da han gikk til topps på 50 km klassisk, og året etter ble Inger Lise Hegge første kvinnelige NM-vinner fra Henning da hun vant 10 km fristil.
Under ski-NM 2008 vant Hennings Morten Eilifsen to NM-gull og kongepokalen, mens jentene gikk inn til sølv på stafetten.
Ski-NM 2011 på Steinkjer ble en kollektiv suksess for Henning Skilag. Damelaget, Karianne Bjellånes, Kari Vikhagen Gjeitnes og Marte Elden, tok bronsemedaljen bak Idrettslaget Heming og Idrettslaget Varden. Herrelaget med Eirik Lorentsen, Morten Eilifsen og Jonas Austmo Kolstad gikk noe overraskende inn til sølv bak Skogn Idrettslag med Byåsen Idrettslag på bronseplass.
I sesongen 2014/2015 fikk miljøet i Henning sin andre VM-deltaker i Kari Vikhagen Gjeitnes. Hun debuterte med en råsterk 6.-plass i den klassiske VM-sprinten. Dette samt andre sterke resultater førte til at Gjeitnes fikk plass på det norske damelandslaget i langrenn for sesongen 2015/2016.
Henning Skilag har foran sesongen 2015/2016 signert sterke seniorløpere i Ole Marius Bach og Daniel Myrmæl Helgestad. I tillegg har Eirik Lorentsen forlatt Team Veidekke Trøndelag til fordel for opplegget til Henning Skilag
Klubbens løpere trenes av Jonas Austmo Kolstad og Audun Kolstad.
Noen av de mest kjente nåværende medlemmene i Henning Skilag:
Tidligere medlemmer:
Rivaliserende lag i nærheten inkluderer Steinkjer Skiklubb og Skogn Idrettslag.
Lewi Pethrus
Lewi Pethrus (født Petrus Lewi Johansson, 11. mars 1884 i Västra Tunhem i Älvsborgs län (fra 1998 del av Västra Götalands län), død 4. september 1974 i Stockholm) var en svensk pastor og forkynner. Han regnes som grunnleggeren av den svenske pinsebevegelsen i Sverige, Den svenska pingströrelsen. Han var med og grunnla det politiske partiet Kristen Demokratisk Samling (KDS) og var redaktør for den kristne svenske dagsavisen Dagen. Pethrus regnes av mange som den mest markante lederskikkelsen i svensk kirkeliv på 1900-tallet. I løpet av tretti år, fra 1915 til 1945, vokste den svenske pinsebevegelsen fra 15 til 578 menigheter, og medlemstallet økte med 75 000 personer.
Kall og utfordring
Pethrus var pastor i baptistmenigheten i Lidkøping, da pinsebevegelsen kom til Norge ved møtene til Thomas Ball Barratt i Cristiania (Oslo) desember 1906. Pethrus ble interessert i de omtalt åndelige fenomenene. Han hadde selv opplevd noe lignende tidligere, men manglet kunnskap.
Rundt nyttår i 1907, befant 22 år gamle Pethrus seg i Christiania, på møte i baptistkirken i Hausmannsgaten. Barratt kjente ikke Pethrus. Under en forbønn på kne, spurte Barratt Pethrus personlig, «Vil du bli hva som helst for Jesus? Vil du gjøre hva som helst for Jesus? Vil du gå hvor som helst for Jesus?» Pethrus tenkte en kort tid, utfordringen var enorm men krevde et ærlig og oppriktig svar. Tilsist svarte han bekreftende til utfordringen. Barratt bad for Pethrus, men han opplevde ingen åndsdåp med tungetale, i møtet. Pethrus mottok åndsdåpen i tro, han hvilte i Guds løfter fra et bibelvers han «hadde fått».
Åndsdåpen til Sverige
Den 22. februar 1907 ble han i et kveldsmøte utfordret av en mor til å legge hendene på og be for hennes 17 år gamle sønn, slik at han kunne få åndsdåpen, slik pastoren selv vitnet om at han hadde. Pethrus kjente en innvendig kamp, fordi han selv ennå ikke hadde talt i tunger og erfart åndsdåpen. I tro, stolte han på Guds løfter og la hendene på den unge gutten, som falt ned på gulvet «under Guds kraft» og begynte å tale i tunger. Like etter dette fikk Pethrus selv erfare åndsdåpen med tale i tunger, tydning og sang i ånden. Åndsdåpen hadde kommet til Sverige og det ble vekkelse og fremgang for baptistmenigheten i Lidkjøping.
Filadelfiaforsamlingen i Stockholm
Pethrus stod på fjerde året i en intens pastorgjerning og vekkelse i Lidkjøping. Han var 26 år gammel og følte seg utbrent. Han var deprimert og ønsket å slutte som fritidsforkynner og pastor. Han bodde hos familien Blomgren, og en dag trakk deres 6 år gamle datter et mannakorn som fikk stor betydning for Pethrus. Det var fra profeten Jeremia 1, 17-19, ''«Jeg gjør deg idag til en fast borg, til en jernstøtte og en bronsemur mot hele landet. De skal stride mot deg, men ikke vinne, for jeg vil være med deg og berge deg.»'' Pethrus opplevde også et nattlig syn, der to av hans venner, Oskar Jansson og O. L. Bjørk, kommer inn i soverommet og går bort til sengen og der siterer de et vers fra bibelen. Det var Matteus-evangeliet 6, 23. «Er nå selve lyset i deg mørke, hvor dypt blir da mørket!». Lewi Pethrus opplevde et nytt møte med Gud denne natten og tanken på å forlate forstandergjerningen ble lagt bort.
Noen uker senere fikk han brev fra Filadelfiaforsamlingen i Stockholm, med kall til å bli deres pastor. Brevet med de to mannakornene gjorde et sterk inntrykk og Lewi Pethrus svarte ja til invitasjonen.
9. januar 1911 var det velkomstfest for Pethrus i baptistmenigheten. Pethrus var en «dynamisk leder» og det gikk ikke lenge før han kom litt på kant med baptistene. Blant annet gav Pethrus nattverd til andre enn medlemmene i baptistsamfunnet. Denne uenigheten var blant årsakene til at Filadelfiaforsamlingen fra 29. april 1913 ikke lengre var en del av det svenske baptistsamfunnet.
Nevjansk
Nevjansk (russisk: Невьянск) er en by i Sverdlovsk oblast i Russland. Byen ligger på østsiden av Uralfjellene, ved elva Nejva (i Obs nedbørfelt), rundt 80 km nord for Jekaterinburg. Innbyggertall: 26 644 (folketelling 2002), 29 800 (folketelling 1989).
Lewi Pethrus
Pinsebevegelsen
Den nå selvstendige menigheten, Filadelfiaforsamlingen, fortsatte å oppleve framgang. Den 15. september ble T. B. Barratt og hustruen Laura, døpt av Pethrus. De var på besøk i menigheten under en gjennomreise til Finland.
Nevjansk
Nevjansk posad ble grunnlagt i 1700 i forbindelse med byggingen av et jernverk og støperi. Bystatus ble innvilget i 1919. På 1700-tallet ble Nevjansk hovedsakelig bosatt av gammeltroende, som fra lokale kunstnere bestilte noen skimrende, stilfulle ikoner som anses som den siste fasen av russisk ikonmaling.
Lewi Pethrus
Pinsebevegelsen
Stockholm var preget av mye fattigdom og menigheten begynte med bespisning og matutdeling for hundrevis av fattige og arbeidsløse. I 1915 var medlemstallet 729, hvorav hele 601 var kvinner. Det vil si at menigheten hadde 82% kvinner som medlemmer. Omtrent tre-fjerdedeler av kvinnene var enslige og gjennomsnittsalderen var rundt 30 år. Mye av menighetens fremgang skyldes disse kvinnene som gav dobbelt tiende (2x10% av årslønnen) til menigheten. Pethrus ble kalt for «lederen av Sveriges største kvinnebevegelse».
I 1920 hadde menigheten 1 830 medlemmer, i 1930 var tallet økt til ca. 4 000 og i 1940 hele 6 068 medlemmer.
Pethrus var en dyktig organisator og leder. Pinsebevegelsen spredte seg snart til hele Sverige. Bevegelsen hadde eget trykkeri og bokforlag, det ble utgitt egen avis og sangbok. Bibelskole og ikke minst et stort misjonsarbeid ble startet i flere land. Da Pethrus døde i 1974 var det 92 000 medlemmer i den svenske pinsebevegelsen.
Det er skrevet flere biografier og bøker om Lewi Pethrus og den svenske pinsebevegelsen, deriblant P. O. Enquists kritikerroste roman Lewis resa fra 2001.
Skribent
Pethrus har skrevet flere bøker og sanger.
Sanger
De fleste sangene ble publisert i svensk pinsebevegelses egen sagbok Segertoner, og i 1930 utgaven finnes omtrent 20 av Pethrus sanger og salmer.
Da ekteparet i 1913 ventet sitt første barn, ble Lydia brått svært syk og var døden nær. De mistet barnet, men Lydia overlevde. I sorgen og troskampen som fulgte skrev Lewi sangen Løftene kan ikke svikte.
Nevjansk
Foruten jernvirksomheten ble det utvunnet gull fra fjellene i området, og bosetningen ble meget viktig for Demidov-familiens velferd. Demidovene bestilte det 60 meter høye Skjeve tårn i Nevjansk, som ble bygget en gang mellom 1725 og 1740, og som fremdeles er byens viktigste landemerke.
Paulistas
Paulistas er en kommune i delstaten Minas Gerais i sørøstregionen av Brasil.
Fotballklubben Sparta Sarpsborg
Fotballklubben Sparta Sarpsborg er en fotballklubb fra Sarpsborg som i 2022 spiller i 4.divisjon. Laget spilte i 1. divisjon 2007, men overlot sin plass til den nye samarbeidsklubben Sarpsborg 08 Fotballforening fra 2008-sesongen.
Historie
I utgangspunktet er IL Sparta en tradisjonsrik fotballklubb med flere år i toppserien, og et cupgull i fra 1952 som høydepunkt. Historisk har de allikevel vært lillebror i Sarpsborg-fotballen, bak aristokraten Sarpsborg Fotballklubb som har en rekke cupgull, i tillegg til gode prestasjoner i serien. Dagens situasjon for fotballen i den tradisjonsrike Østfoldbyen må derimot forstås på bakgrunn av de senere års hendelser.
I 1999 startet 16 klubber i Sarpsborgdistriktet et samarbeid der målet var å skaffe et best mulig fotballag for distriktet. Den første sesongen (2000) for den nye samarbeidsklubben Sarpsborg Fotball, hvis utgangspunkt var Sarpsborg Fotballklubb, ble en nedtur med nedrykk fra andre til tredje divisjon. Dette resulterte i at flere klubber, deriblant SFK og Sparta, trakk seg fra samarbeidet. De gjenværende klubbene dannet en ny klubb kalt Fotballforeningen Sarpsborg, senere Borg Fotball, og rykket opp til andre divisjon i 2002. Klubben rykket riktignok ned igjen året etter, og da Sparta, som nå på ny blei en del av fotballsamarbeidet igjen, gikk motsatt vei. Fk Sparta Sarpsborg betalte ut Borg fotballs gjeld slik at de unngikk konkurs, de kunne da brukes som et B-lag i 3 divisjon under navnet til FK Sparta Sarpsborg. I 2004 ble de nummer to, bak FK Tønsberg, i 2. divisjon, mens de i 2005 rykket opp etter å ha vunnet 15-0 mot Fram Larvik i siste serierunde. På tross av at de ble trukket 2 poeng på grunn av rot med spillergodkjennelse, berget Sparta plassen i Adeccoligaen med en 10.-plass i 2006.
Høsten 2007 havnet man under nedrykksstreken, men berget plassen da Raufoss Fotball mistet sin lisens. Samme høst gikk Sarpsborg FK igjen med i samarbeidsklubben og alle de viktige klubbene i distriktet stod samlet. Fotballklubben Sparta Sarpsborg overlot dermed sin plass i 1. divisjon til den nye samarbeidsklubben Sarpsborg 08 Fotballforening.
FK Sparta Sarpsborg fremstår i dag som en breddeklubb.
Treneren til Sparta i sesongen 2022 er Daniel Lubieniecki, mens assistenttreneren er broren Lukasz Lubieniecki
I sesongen 21/22 fikk Sparta Sarpsborg 3.plass i 5.divisjonen som gjorde at de rykket opp, siden Drøbak/Frogn 2 ikke kunne rykke opp fordi de har et lag i Amedialigaen.
Sesongen 2023 bytta Sparta Sarpsborg sin assistenttrener. Lirim Rufati kom tilbake til sin gamle klubb for å bli nye assistenttreneren, mens Daniel Lubieniecki fortsetter som hovedtrener for A-laget.
Spillerstall
Pr. 28. mars 2023
Marlborough House
Marlborough House er et herskapshus i Westminster i London, Storbritannia. Det ble tegnet av Christopher Wren for Sarah, hertuginne av Marlborough, og stod ferdig i 1711.
På 1800-tallet ble huset utbygget, og den britiske kongefamilien tok det i bruk. Fra 1863 til 1901 var det hjemmet til prinsen og prinsessen av Wales, de senere kong Edvard VII og dronning Alexandra av Storbritannia. Dronning Maud av Norge ble født her.
I 1936 ble Marlborough House hjemmet til kong Georg Vs enke, dronning Mary. Etter hennes død i 1953 donerte dronning Elisabeth II huset til Samveldets sekretariat, som fortsatt bruker det i dag.
Spreewald
Spreewald (nedersorbisk Błota) er et romantisk elve- og kanalområde i den sydlige del av den tyske delstaten Brandenburg i landkretsene Spree-Neiße, Dahme-Spreewald og Oberspreewald-Lausitz.
Spreewald inndeles i det sydlige Oberspreewald og det nordlige Unterspreewald. Landskapet er formet i den siste istid. Det finnes 18 000 dyre- og plantearter her. Hele området fikk i 1991 status av UNESCO som biosfærereservat.
Piperberget
Piperberget er et åsparti øst og nordøst for vannet Langpiperen sør i Lunner kommune i Viken. Den har en høyde på 611 meter over havet. Åsen ligger nord for Paradiskollen og sør for Gunnarshaugen.
Arnie Norse
Arnie «Skiffle Joe» Norse (født Arne Trandal 14. mai 1925 på Sunnmøre, død 14. desember 2016 i Oslo ) var en norsk sanger og underholdningsartist.
Arnie Norse var en gammel traver i norsk populærmusikk, kjent fra utestedet Tranen i Oslo, en lang rekke utdrikningslag, noen fjernsynsopptredener og egenproduserte kassettutgivelser. Han var utdannet boktrykker og jobbet i England fra 1950 til midt på 1950-tallet. Da han kom tilbake til Norge begynte han å opptre med å synge og spille gitar samtidig som har syklet på etthjulssykkel. Han opptrådte blant annet på Sirkus Arnardo.
I 1978 begynte han å opptre på restaurant Tranen i Oslo, syklende på etthjulssykkel med gitar og cowboyhatt. Han sang slagere og frekke viser som «Misjonær i gryta», «Min lille kone (som legger seg på ryggen for ei krone)» og «Jælp mæ å rime (Den sensurerte bært-bært-visa)». Han opptrådte ukentlig på Tranen i over 30 år, fra 1978 sammen med sin kone Nipaporn Norse og deres band gjennom mange år, frem til stedet stengte 27. januar 2012.
Kleinias
Kleinias var en athener som giftet seg med Deinomake, datteren til Megakles, og ble faren til den berømte Alkibiades. Det ble sagt at han nedstammet fra Evrysakes, Ajax' sønn. Kleinias utmerket seg i slaget ved Artemisium i 480 f.Kr. Han døde i slaget ved Koronai i 447 f.Kr.
Norges Handelshøyskoles kursvirksomhet
NHHK etablerte en rekke kurs og spesialiserte seminarer som utviklet seg videre i takt med behovene innen både næringslivet og offentlig administrasjon.
NHHK ble fra januar 1997 integrert som en del av Norges Handelshøyskole, og markedsføres ikke lenger under navnet NHHK.
Ringsveen
Ringsveen er et småbruk i Lillehammer kommune, fem kilometer fra sentrum. Den er kjent som et kunstnerhjem ettersom maleren Jakob Weidemann (1923–2001) bodde her i årene 1968–2001.
Jakob Weidemann oppdaget stedet da han i 1967 utførte en monumentaldekorasjon på Maihaugen i 1967. Sammen med kona Anne Marie f. Frøisland (1921–2010) flyttet han hit fra Oslo i 1968, og de hadde siden stedet som base for liv og kunst. Bruket er på rundt 30 mål innmark og 200 mål skog. Bygningsmassen på stedet omfatter hovedbygningen fra 1780, og tre små laftede stuer, et stabbur og noe annet. De fleste bygningene ble flyttet til Ringsveen etter at Anne og Jakob Weidemann overtok i 1967.
Weidemanns faste motivkrets i senere år var skogbunnen, i abstrahert form, og det er få konkrete spor etter Ringsveen i hans kunst.
Huset eies i dag av Stiftelsen Ringsveen, som har til formål å stille huset til disposisjon som bolig for yngre kunstnere. Stiftelsen ble opprettet i 1999 av Jakob og Anne Weidemann, og mottok i tillegg til eiendommen Ringsveen en samling bondeantikviteter og en kapital på cirka åtte millioner kroner. Hovedbygningen er siden 2006 satt i stand av stiftelsen, men flere andre bygninger på stedet er i dårlig forfatning og kan bli revet.
Pavão
Pavão er en kommune i delstaten Minas Gerais i sørøstregionen av Brasil.
Jan Zajíc
Jan Zajíc (født 3. juli 1950 i Vítkov, død 25. februar 1969 i Praha i Tsjekkoslovakia) var en tsjekkisk student som begikk selvmord ved å sette fyr på seg selv om en politisk protest mot Warszawapaktens invasjon av Tsjekkoslovakia.
Han var student ved den tekniske høyskolen der han spesialiserte seg på bygging av jernbane, samt han også var interessert i poesi og humanistiske fag. I 1969 deltok han på en sultestreik og en markeringsseremoni arrangert av hans medstudenter om tsjekkoslovaken Jan Palach som også hadde begått selvmord ved sette fyr på seg selv. Den 25. februar 1969 reiste han til Praha sammen med tre andre studenter og fredsaktivister. Hans intensjon var å advare tilhørerne mot den kommende politiske normaliseringen av landet.
Norge under Vinter-OL 1936
Norge under Vinter-OL 1936. Tretti sportsutøvere fra Norge, tjuefire menn og seks kvinner, deltok i seks sporter under Vinter-OL 1936 i Garmisch-Partenkirchen. De deltok i alpint, kunstløp, langrenn, skihopping, skøyter og kombinert. Norge ble beste nasjon med sju gull-, fem sølv- og tre bronsemedaljer. Ivar Ballangrud, som vant tre gullmedaljer, var norsk flaggbærer under åpningsseremonien.
30px|Alpint Alpine grener
Menn
Kvinner
30px|Kunstløp Kunstløp
Parløp
Subtropisk klima
Subtropisk klima er den geografisk sonen mellom den tropiske sonen og den tempererte sonen (25° til 40° nordlig og sørlig breddegrad). Gjennomsnittstemperaturen er 20 til 35 ℃, der sommeren er lang og varm og der middeltemperaturen for varmeste måned er over 22 ℃. Vinteren er mild og kortvarig, men frost kan forekomme.
I et subtropisk klima må klimanormalen ha minst åtte måneder der middeltemperaturen er over 10 ℃. Den kaldeste måneden varierer stort sett mellom 3 og 18 ℃. Vinteren kan likevel være ganske kald, ned mot 0 ℃ i middeltemperatur, for eksempel i det nordlige Honshu i Japan. Andre eksempler på områder med subtropisk klima er østkysten av USA, fra sørlige New Jersey ned til Florida, samt sørlige Kina fra Shanghai og nedover kysten.
Med subtropisk klimasone menes de to klimabeltene som grovt sagt ligger mellom 35 og 40 graders bredde og vendesirklene på 23 graders bredde.
Pulau Tekong
Pulau Tekong (kinesisk: 德光岛; pinyin: Déguāng Dǎo) er den nest største av Singapores mindre øyer. Den har et areal på 24,43 km², og blir stadig større som følge av landfylling langs den sørlige og den nordvestlige kysten som etter hvert kommer til å spise opp nærliggende holmer, blant annet Pulau Tekong Kechil. Pulau Tekong ligger nordøst for Singapores hovedøy, øst for Pulau Ubin, og er landets østligste øy.
Athabasca University
Ved universitetet var det 29.926 studenter og 332 vitenskapelige ansatte i 2008, og mange av dem var funksjonshemmede, militære eller bosatt i utlandet. Det tilbys studier opp til mastergradsnivå.
Trond Moi
Trond Moi (født 28. desember 1969) er en norsk kokk og vinkelner fra Liknes i Kvinesdal. Han er kjent fra media, fjernsyn og TV, og for sine bøker. Sammen med sommelieren Toralf Bølgen startet han restauranten Bølgen & Moi i 1995, som de siden utviklet til en norsk restaurantkjede.
Utdannelse og karriere
Etter ett års kokkeskole i Kristiansand og læretid ved Hotel Sheraton i Oslo, studerte Moi i Frankrike hos Michel Guérard en tid. I 1989 arbeidet han på kafé Holberg og var chef comis for Michel Guérards kjøkkensjef Lars Erik Underthun, da Underthun fikk sølv i Bocuse d'Or i 1991. Moi fikk tilbud om jobb på kjøkkenet hos Paul Bocuse etter avtjent siviltjeneste 1991, men fra 1991 jobbet han som lærer ved Gastronomisk Institutt i Stavanger.
Moi var på Norges kokkelandslag fra 1993. I 1995 startet han opp en restaurant på Henie Onstad kunstsenter sammen med Toralf Bølgen, som ble starten på restaurantkjeden Bølgen & Moi. Han tok med på Noma (restaurant) i desember 2010.
TV-opptredener
I 2021 var Moi deltager i en sesong av gameshowet Fangene på fortet.
I 2023 vant Moi den syvende sesongen av reality-konkurransen Farmen kjendis; sesongen ble innspilt i 2022.
Hannibal Sehested
Hannibal Sehested (født 1609 på Arensborg på Øsel i Estland, død 23. september 1666 i Passy, Paris) var en dansk statsmann og greve. Han var stattholder i Norge 1642–1651 og bidro til en markant utvikling av det norske statsapparatet.
Biografi
Hannibal var sønn av lensherre og stattholder på Øsel Claus Maltesen Sehested og Anne Nielsdatter Lykke. I 1629 kom han inn på Sorø Akademi, og reiste senere til England, Nederland, Frankrike, Tyskland, Italia og Spania. I 1640 ble han utnevnt til riksrådsmann. Allerede i 1636 ble han forlovet med Christian IVs og Kirsten Munks 10 år gamle datter Christiane, som han giftet seg med like etter at han ble utnevnt til stattholder i Norge i 1642, han fikk også ansvaret for Eiker. Han ble aldri utnevnt til lensherre for Eiker, men utførte alle oppgavene en lensherre hadde. Han startet med å bygge opp en privat samling av gårder og sager i Drammensdistriktet og opparbeidet seg en ledende posisjon innen norsk trelasthandel. Han tvang blant annet Hans Lange til å selge sin hovedgård i 1647, Strømsgodset i Skoger.
I Norge bygget han blant annet opp næringslivet og byråkratiet. Han hadde også et mål om å skaffe Norge, og dermed seg selv, størst mulig selvstendighet fra den danske kronen.
Ved Hannibals skatteordinans av 20. mai 1644 ble deler av skattesystemet i Norge lagt om. Blant annet ble flere småskatter erstattet av kontribusjonen, senere kalt landsskatten. Det var først meningen at skatten skulle fordeles etter gårdsklassesystemet. Dette fantes bare på Østlandet, slik at det i 1647 ble endret til at landsskylden skulle danne utgangspunkt for klassesystemet (skattematrikkelen 1647).
I 1647 led han et nederlag og ble tvunget til at norske lensherrer skulle betale lensinntektene direkte til det danske rentekammeret i København.
Han fikk svigerfaren til å gi fra seg Sem og rundt 50 underliggende gårder i Eiker og Lier i bytte med gårder som Sehested hadde andre steder i Norge. Kongen døde i februar 1648, før makeskiftet var gjennomført, men i april ble det bekreftet av riksrådet.
Etter at Frederik III kom på tronen i 1648 besøkt han og dronning Sofie Amalie Sehesteds private gods Sem allerede høsten 1648, da de var kommet til Norge for å bli hyllet som konge og dronning.
Sehesteds fortsatte sine oppkjøp, Fossesholm med 30 undergårder og sagbruk, Skjelbred med 17 undergårder, Fiskum med 12 undergårder, Ulleland med 8 undergårder og den delen av Nesøygodset som lå i drammensdistriktet. Hannibal Sehested ble dermed eier av store deler av Eiker, Lier og Skoger. I tillegg hadde han stor inntekt av retten til innkreving av kirketiende i Eiker og Lier, samt at han disponerte prestegården i Skoger. Det enorme godset på 319 gårder var organisert i to deler med Sem som en hovedgård med 183 undergårder og Strøm som hovedgård med 136 undergårder. 130 av gårdene under Sem lå i Haug sogn, 37 i Fiskum, 8 i Hof og 8 i Modum. Verdien av godset ble anslått til å være 786 tønner hartkorn, mens Strømsgodset ble ansatt til 754 tønner. I tillegg hadde Sehested inntekter fra leding og fôring fra ytterligere 103 gårder på Eiker. Hans Nilssøn var forvalter av Semsgodset for Hannibal Sehested holdt selv til på Akershus. Den økende makten til Sehested førte til at han fikk fiender flere steder, også blant danske adelsmenn. Han ble beskylt for økonomisk misligheter og kong Fredrik III ba om at saken ble nøyere undersøkt i 1651. Dette førte til at han senere samme år måtte avstå alle eiendommene til kongen og fratre sitt embete. De adelige setegårdene ble bortforpaktet av kongen til forskjellige embetsmenn og Hannibal Sehesteds enorme samling av gods ble spredt.
Under Karl Gustav-krigene ble han en slags mellommann mellom Frederik III og Karl X Gustav. Etter fredssluttningen i 1660 var han tilbake i makteliten hos det nye danske eneveldet. Blant annet ble han riksskattemester (finansminister) og diplomat.
Big Horn County (Montana)
Big Horn County er et fylke i den amerikanske delstaten Montana. Det ligger sør i staten og det har grense mot Carbon County i vest, Yellowstone County i nordvest, Treasure County i nord, Rosebud County i nordøst og mot Powder River County i øst. Det har også grense mot delstaten Wyoming i sør.
Big Horn Countys totale areal er 12,987.88 km² hvorav 51,38 km² er vann. Ved folketellingen i 2010 hadde fylket 12,865 innbyggere og administrasjonssenteret ligger i byen Hardin som også er fylkets største by.
Historie
Big Horn County ble grunnlagt i 1913 og fikk på samme måten som elven og fjellkjeden navnet sitt fra bighorn-sauen i Rocky Mountains.
Havly hotell
Bygningen ble satt opp 25. juni 1916, men ble utvidet til 3 bygninger etter 2. verdenskrig. Disse ble revet i 1977 for å bli satt opp som en enkelt bygning i betong. Det nye bygget ble ferdigstilt i 1979. Hotellet er alkoholfritt.
Havly Hotell gikk inn i franchisekjeden Best Western i 1998.
Eksterne lenker
Havly Hotels hjemmesider
Poul
Utbredelse
Poul var et populært navn på norske guttebarn på 1700-tallet.
I Danmark var Poul et svært populært navn på guttebarn født i perioden ca. 1910–1950.
Kjente personer med navnet
Personene i listen er ordnet kronologisk etter fødselsår.
Stian Skjerahaug
Stian Skjerahaug (født 8. mars 1992) er en norsk apparatturner, som har representert Norge i EM- og VM-sammenheng, deltatt i OL og har NM-gull både som junior og senior.
Bakgrunn
Han begynte med turn da han var 7-8 år gammel, og i aldersbestemte klasser har han vært i norgestoppen. Han fikk sølv i landsfinalen (NM i aldersbestemte klasser) i 2005, bak Håkon Andreassen, og året etter vant han Norgescup-stevnet i Trondheim klassen 13-14 år. Han vant også Vestlandsmesterskapet 2006 I juni 2006 deltok han ved nordisk mesterskap for gutter opp til 14 år, der han fikk sølv sammenlagt, og gull i skranke, sølv i bøylehest, og bronse i frittstående og ringer.
Karriere
I 2007 fikk han gull sammenlagt i to norgescupstevner i mars. Ved junior-NM fikk han bronse sammenlagt og sølv i lagkonkurransen. I tillegg fikk han bronse i frittstående og bøylehest.
Han vant NM for juniorer tre år på rad fra 2008 til 2010.
I 2011 vant han NM for seniorer i september, foran Espen Jansen og Marcus Conradi. I november deltok han i nordeuropeisk mesterskap i turn i Uppsala, der han fikk bronse sammenlagt. I enkeltapparater fikk han sølv i skranke og svingstang, og bronse i ringer.
Under prøve-OL i Rio de Janeiro i april 2016 klarte han kvalifiseringskravet til sommer-OL samme år, og ble med dét første norske turner kvalifisert til et OL siden sommer-OL 2000.
Sentosa
Sentosa er ei lita øy sør for hovedøya i Singapore. Den er et populært utfartssted, og besøkes av rundt fem millioner mennesker hvert år. Den har blant annet en to kilometer lang strand, Fort Siloso, to golfbaner, en rekke hoteller, og Resorts World Sentosa, hvor temaparken Universal Studios Singapore ligger. Øya er forbundet med hovedøya med ei bru for motorkjøretøyer, ei gangbru, et tog og en gondolbane.
Gagnumsætra
Gagnumsætra var en seter vest for nordenden av Harestuvatnet sør i Lunner kommune i Viken. Gagnumsætra var seter for gårdene Gagnum, Holm og Fagerholt i Gran kommune i Innlandet.
Perilestidae
Perilestidae er en gruppe av øyenstikkere som hører til gruppen vannymfer (Zygoptera).
Utseende
Små (ca. 50 mm lange), spinkle vannymfer. De kjennes lettest på at bakkroppen er svært lang og tynn og når langt bakenfor vingespissene. Vingene er klare og har en markert "stilk" ved roten, nær spissen et markert, men kort vingemerke. Larvene er temmelig slanke med lange, spinkle bein og avrundede gjelleblader.
Levevis
Perilestidae lever i tropisk regnskog i Sør- og Mellom-Amerika.
Rosebud County
Rosebud County er et fylke i den amerikanske delstaten Montana. Det ligger i de sørøstlige delene av staten og det har grense mot Garfield County i nord, Custer County i øst, Powder River County i sørøst, Big Horn County i sør, Treasure County, Yellowstone County og Musselshell County i vest og mot Petroleum County i nordvest.
Rosebud Countys totale areal er 13 020 km² hvorav 38 km² er vann. I 2000 hadde fylket 9 383 innbyggere og administrasjonssenteret ligger i byen Forsyth. Fylkets største by er Colstrip, hvor man også finner det meget store Colstrip kraftverk, som er delstatens største varmekraftverk og slipper ut nesten 17 millioner tonn CO2 årlig.
Treasure County
Treasure County er et fylke i den amerikanske delstaten Montana. Det ligger i de sentrale delene av staten og det har grense mot Rosebud County i nord og øst, Big Horn County i sør og mot Yellowstone County i vest.
Treasure Countys totale areal er 2 549 km² hvorav 14 km² er vann. I 2000 hadde fylket 861 innbyggere og administrasjonssenteret ligger i byen Hysham som også er fylkets største.
Chen Yi
Chen Yi er navnet til flere personer:
Tanum-Norli
Tanum-Norli var et norsk forlag. Det ble opprettet i 1976 ved en sammenslåing av forlagsdelen i de to forlagsbokhandlerfirmaene Johan Grundt Tanums forlag, som var stiftet i 1933, og Olaf Norlis forlag, som var stiftet i 1890 av Olaf Norli.
Sørveiv
Sørveiv er et årlig musikkbransjetreffet for Agder og Telemark som arrangeres i Kristiansand. Bransjetreffet ble arrangert første gang i 2011. Foredragsholderne og paneldeltakerne er sentrale personer i musikkbransjen, hovedsakelig fra Norge og Skandinavia.
Tanum-Norli
Johan Grundt Tanum, som eide Tanum bokhandel og Johan Grundt Tanum Forlag, kjøpte Olaf Norlis Forlag da det var til salgs i 1959 og gjorde det om til et aksjeselskap. Aksjene ble overdratt til Tanums forlag i løpet av ti år. Så står det:
Forlaget ble overtatt av Aschehoug i 1982; Aschehoug ga forlaget det nye navnet Tano Aschehoug inntil det i 2000 ble fusjonert med den rest av Universitetsforlaget som Aschehoug hadde overtatt.
Rolf Reikvam
Rolf Reikvam (født 12. mars 1948 i Førde, Sogn og Fjordane) er en norsk politiker (SV). Han ble innvalgt på Stortinget fra Akershus fra 1997 og til 2009, da han ikke stilte til gjenvalg. Han var formann i Stortingets kirke-, utdannings- og forskningskomite fra 2001 til 2005.
Han er utdannet cand.mag. med samfunnsøkonomi og offentlig rett (1968–74) og har arbeidet som lærer ved Jessheim videregående skole 1974–1977; senere som lønnssekretær i Norsk Lektorlag 1977–1986 og spesialrådgiver i Finansforbundet 1986–1997.
Han har vært medlem av fylkestinget i Akershus 1987–1997 og leder av fylkesskolestyret 1991–1997. Han har også vært styreleder for Romerike folkehøgskole.
Gällivare kommune
Gällivare kommune (lulesamisk: Jiellevárre/Váhtjer, nordsamisk: Jiellevárri/Váhčir, meänkieli: Jellivaara/Jälkka, finsk: Jällivaara) er en kommune i Norrbottens län i landskapet Lappland i Sverige. Kommunens administrasjonssenter ligger i Gällivare hvilket gjør kommunen til en av de 42 som har et tidligere kommunesamfunn (municipalsamhälle) som administrasjonssenter (centralort).
Gällivare kommune grenser mot kommunene Jokkmokk, Boden, Överkalix og Kiruna i Sverige. I nordvest grenser kommunen mot Narvik, Ballangen og Hamarøy i Norge. Med et areal på 16,950 kvadratkilometer er kommunen Sveriges tredje største etter areal.
Geografi
Gällivare kommune ligger 100 km nord for polarsirkelen, på samme breddegrad som de nordlige Alaska og Sibir, og Saltfjellet rett ovenfor Mo i Rana. Den vestlige delen av kommunen består av fjellområder, høyfjell i nordvest som gradvis blir lavere mot sørøst. Den sørlige delen består av store skog- og myrområder. Luleälven er det største vassdraget i kommunen og danner sammen med innsjøene Akkajaure og Stora Lulevatten øvre delen av sørgrensen mot Jokkmokk.
Gällivare har flere nasjonalparker og andre vernede områder, blant annet Stora Sjöfallets nasjonalpark (1909), Muddus nasjonalpark (1942) og Sjaunja naturreservat. Den søndre delen av kommunen består av store skogs- og myrområder. Kommunen har en rekke steder som er rikskjent i Sverige, som Dundret, Muddus, Kaitum, Nikkaluokta, Ritsem, og Linafallet.
E10 og E45 går gjennom kommunen og Gällivarre er knytta til det svenske jernbanenettet gjennom Malmbanan og Inlandsbanan. Gällivares flyplass har daglige flyforbindelser til Stockholm.
Språk
Samisk, meänkieli og finsk har status som offisielle minoritetsspråk i kommunen, og Gällivare er sammen med nabokommunen Kiruna de to eneste svenske kommunene med tre offisielle minoritetsspråk.
Næringer
Jordbruk og gruvedrift er tradisjonelt viktige næringer i kommunen, noe som er antydet i kommunevåpenet. Nedgangen i arbeidsplasser i disse næringene har resultert i økt fraflytting. Kommunen har betydelige vannressurser og noe turisme.
Kommunevåpenet
Blasonering: Skjoldformet, inndelt i fire deler: 1 og 4. felt er gående rein i gullfarge og blå horn, vendt mot venstre, deretter i felt 1 og 3 i gullfarget med et blått symbol for jern.
De enkelte feltene symboliserer reindrift og malmbrytning, og ble bestemt opprinnelig i 1948 for Gällivare municipalsamhälle. Etter at dette ble oppløst ble det ved kongelig bestemmelse i 1956 for kommunen. Det ble registrert hos Patent- og registreringsverket i 1974 i henhold til de nye regler for kommunale våpen.